CELEX: 62005CO0261
Language: lt
Date: 2006-02-09 00:00:00
Title: 2006 m. vasario 9 d. Teisingumo Teismo (ketvirtoji kolegija) nutartis. # Lakép kft, Pár-Bau kft ir Rottelma kft prieš Komáron-Esztergom Megyei Közigazgatási Hivatal. # Prašymas priimti prejudicinį sprendimą: Komárom-Esztergom Megyei Bíróság - Vengrija. # Procedūros reglamento 104 straipsnio 3 dalies pirmoji pastraipa - Įstojimas į Europos Sąjungą - Šeštoji direktyva 77/388/EEB - Taikymas laike - 33 straipsnis -Vietos valdžios institucijų nustatytas mokestis už ekonominius sandorius - Nepriklausymas Teisingumo Teismo jurisdikcijai. # Byla C-261/05.

2006 m. vasario 9 d. Teisingumo Teismo (ketvirtoji kolegija) nutartis Lakép ir kt.
      (Byla C‑261/05)
      „Procedūros reglamento 104 straipsnio 3 dalies pirmoji pastraipa – Įstojimas į Europos Sąjungą – Šeštoji direktyva 77/388/EEB – Taikymas laiko atžvilgiu – 33 straipsnis – Vietos valdžios institucijų nustatytas mokestis ekonominiams sandoriams – Nepriklausymas Teisingumo Teismo jurisdikcijai“
      1.                     Prejudiciniai klausimai – Atsakymas, kuris aiškiai išplaukia iš teismo praktikos – Procedūros reglamento 104 straipsnio 3 dalies
            taikymas (Teisingumo Teismo procedūros reglamento 104 straipsnio 3 dalis) (žr. 17 punktą)
      2.                     Prejudiciniai klausimai – Teisingumo Teismo jurisdikcija – Ribos (EB 234 straipsnis) (žr. 17‑21 punktus)
      Dalykas
      
         Prašymas priimti prejudicinį sprendimą – 
               Komárom-Esztergom Megyei Bíróság
                – 1977 m. gegužės 17 d. Šeštosios Tarybos direktyvos 77/388/EEB dėl valstybių narių apyvartos mokesčių įstatymų derinimo –
                  Bendra pridėtinės vertės mokesčio sistema: vienodas vertinimo pagrindas (OL L 145, p. 1) 33 straipsnio išaiškinimas – Apyvartos
                  mokesčiams priskirtinų mokesčių draudimas – Nacionalinės teisės aktai, suteikiantys vietos institucijoms teisę nustatyti mokestį
                  ekonominiams sandoriams
               
            Rezoliucinė dalis
      Europos Bendrijų Teisingumo Teismas neturi jurisdikcijos atsakyti į Komárom‑Esztergom Megyei Bíróság pateiktus klausimus.